طرحتي هنا اشكاليه دور المثقف مبدع في حالتك باعتبارك صانع محتوی هنا نتا ايلا كنتي بالفعل واع بثقل المسؤوليه لي عندك أكثر من مجرد ستاتو اجتماعي ولی ثقافي فراك كاتفهم بلي عندك دور، وهاد الدور خاصو يكون فعال ممكن تبقا فمنطقه الراحه، لكن هادشي ماغايخليكش كاتختلف عن اي صانع محتوی اخر ليس مبدعا المفروض تكون عندك رساله دور تتقيفي وتوعوي للمجتمع فبالتالي مهما كانت الرساله قاسيه خاصك توصلها المفروض يكون عندك شغف الفنان لي كايتمتل في الخلود من خلال الأعمال الفنيه ديالو بمعنی ان تسلك التقليديه المستهلكه عمرو ماكان الغايه ديالك والمفروض كذلك يكون عندك وعي بكون العالم ليس شخصا واحدا وبما ان دائما غاتكون فئه كاتعارضك فمن الأحسن يعارضوك فشي حاجه نتا مقتنع بها هاد الأسئله لي نتا كاتطرحها كانضن كلنا كانطرحوها وحتا فحياتنا اليوميه وحنا وان ماكناش مثقفين، مثلا شنو غانلبس ليوما؟ ياكما معيقين هاد الحوايج؟ بالنسبه لرد الفعل فهو شيء طبيعي وصحي نذكرك باعمال مارتن سكورسيزي فالسبعينات وكيفاش تفاعل معاها الرأي العام فامريكالكن فاش كاتدرس التحول لي وقع كاتلقا بلي السينما فاسبعينات كانت محطه مهمه فذاك الانتقال